
I. BENDROSIOS NUOSTATOS
[bookmark: _Hlk491245829]1. Kelmės rajono savivaldybės administracijos centrinė perkančioji organizacija (toliau – CPO) numato įsigyti granulinį vandens šildymo katilą su montavimu (toliau – Paslaugos), (BVPŽ 44621220-7 Centrinio šildymo katilai).
1.1. CPO pirkimo procedūras vykdys iki sutarties pasirašymo.
2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas). Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei konkurso sąlygomis.
3. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) https://viesiejipirkimai.lt/. Išankstinis informacinis skelbimas nebuvo skelbtas. Pirkimas vykdomas CVP IS elektroniniu būdu. Elektroninėmis priemonėmis pasiūlymus gali teikti tik tiekėjai, registruoti CVP IS adresu: https://viesiejipirkimai.lt/. Registracija CVP IS yra nemokama.
4. Pirkimas vykdomas CVP IS elektroniniu būdu, nes per CPO.LT katalogą nėra galimybės įsigyti tokių paslaugų. 
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
6. CPO privalo nutraukti pradėtas pirkimo ar projekto konkurso procedūras, jeigu buvo pažeisti VPĮ įstatymo 17 straipsnio 1 dalyje nustatyti principai ir atitinkamos padėties negalima ištaisyti.
7. CPO turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
8. CPO nėra pridėtinės vertės mokesčio (toliau – PVM) mokėtoja.
9. Visos pirkimo sąlygos nustatytos pirkimo dokumentuose:
9.1. skelbime apie pirkimą;
9.2. šiuose pirkimo dokumentuose (kartu su priedais);
9.3. dokumentų paaiškinimuose (patikslinimuose), taip pat atsakymuose į tiekėjų klausimus (jei tokių bus);
9.4. kituose CVP IS priemonėmis pateiktuose dokumentuose.

II. PIRKIMO OBJEKTAS

10. Pirkimo objektas –  granulinis vandens šildymo katilas su montavimu.
10.1. Maksimali pirkimui skirta lėšų suma – 49 587,00 Eur be PVM. 
11. Perkamų prekių ir darbų apimtys bei detalus aprašymas pateikiamas techninėje specifikacijoje (Konkurso sąlygų 2 priede). 
11.1.  Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Techninėje specifikacijoje pateikti minimalūs reikalavimai. Tiekėjai gali siūlyti geresnių charakteristikų pirkimo objektą. 
12. Pirkimo objektas į dalis neskaidomas. Tiekėjai privalo siūlyti visą paslaugų apimtį, nurodytą Techninėje specifikacijoje (2 priedas). 
13. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
14. Atliekamas žaliasis pirkimas. Šiame pirkime taikomi aplinkos apsaugos reikalavimai pagal Aplinkos apsaugos kriterijų taikymą, vykdant žaliuosius pirkimus, tvarkos aprašo (toliau – Aprašas), patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ (2022 m. gruodžio 13 d. įsakymo Nr. D1-401 redakcija) Aprašo 4.4.4.4 p. Aplinkos apsaugos kriterijai nustatyti pirkimo sąlygų 3 priede „Sutarties projektas“.
15. Prekės pristatymas ir sumontavimas – 2 mėn., bet ne vėliau kaip iki š. m. gruodžio 31 d.
15.1. Dėl nenumatytų aplinkybių, kurios nepriklauso nuo tiekėjo, montavimo darbų atlikimo terminas gali būti pratęstas vieną kartą ne ilgesniam kaip 1 mėnesio laikotarpiui, montavimo darbų atlikimo termino pabaigos nukėlimas turi būti fiksuojamas rašytiniu šalių papildomu susitarimu.
            15.2. Sutarties galiojimas: Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 4 (keturi) mėnesiai.
16. Prievolių įvykdymo terminai, apmokėjimo sąlygos bei kitos pirkimo sutarties sąlygos nurodytos šių konkurso sąlygų 3 priede „Sutarties projektas“.
III. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA
17.  Tiekėjams (subtiekėjams, kai remiamasi jų pajėgumais), dalyvaujantiems pirkime, netaikomi tiekėjų pašalinimo pagrindai, išskyrus privalomą, įtvirtintą VPĮ  (VPĮ) 46 str. 21  dalyje.
18. Tiekėjo kvalifikacija ir, jeigu taikytina, atitiktis aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos), t. y. tiekėjas (ar jų personalas) privalo turėti reikiamą kvalifikaciją iki šios datos.
18.1. Tiekėjų kvalifikacija šiame pirkime netikrinama.

[bookmark: _Hlk159313503]IV. TIEKĖJŲ GRUPĖS DALYVAVIMAS PIRKIMO PROCEDŪROSE
[bookmark: _Hlk159313528]19. Pasiūlymą gali pateikti tiekėjų grupė. 
[bookmark: _Hlk159313549]20. Tiekėjų grupė, teikianti bendrą pasiūlymą, privalo pateikti jungtinės veiklos sutartį. Jungtinės veiklos sutartyje turi būti:
20.1. nurodyti kiekvienos šios sutarties šalies (partnerio) įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje. Jungtinės veiklos sutartis turi numatyti solidariąją visų šios sutarties partnerių atsakomybę už prievolių perkančiajai organizacijai nevykdymą;
20.2. numatyta, kuris partneris (toliau – atsakingas partneris) atstovauja tiekėjų grupei (su kuo perkančioji organizacija turėtų bendrauti kvalifikacijos nagrinėjimo ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
[bookmark: _Hlk159313598]21. Tuo atveju, jei tiekėjų grupės pasiūlymas bus pripažintas laimėjusiu šį viešąjį pirkimą, perkančioji organizacija palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.
22. Perkančioji organizacija nereikalauja, kad, tiekėjų grupės pateiktą pasiūlymą nustačius laimėjusį  ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V. PASIŪLYMŲ RENGIMAS, PATEIKIMAS, KEITIMAS
23. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
24. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu: https://viesiejipirkimai.lt. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, pateikiant skaitmenines dokumentų kopijas (pvz., pažymos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pdf, jpg, doc ir kt.).
25. Perkančioji organizacija nereikalauja, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73).
26. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas vertimas.
27. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų), susidedanti iš:
27.1. tinkamai užpildytos pasiūlymo formos pagal šių konkurso sąlygų 1 priedą. Turi būti užpildytos visos grafos, nurodančios atitiktį reikalavimams; 
27.2. su pasiūlymu privalo būti teikiami dokumentai, patvirtinantys pasiūlyme nurodytos prekės atitiktį techninės specifikacijos 1 lentelės 1 punkto reikalavimams, t. y. tiekėjas privalo pateikti siūlomos prekės gamintojo techninę specifikaciją, aprašymą, katalogą ar kitus lygiaverčius duomenis su išsamiu siūlomų prekių techninių charakteristikų aprašymu – prekės pavadinimu, modeliu (jei yra), gamintoju, kilmės šalimi, techninėmis charakteristikomis pagal techninės specifikacijos reikalavimus, prekių kodais (jei taikoma) bei visa informacija, pagrindžiančia prekės atitiktį 1 lentelės 1 punkto reikalavimams, nurodytiems Pirkimo sąlygų 2 priedas „Techninė specifikacija“ lietuvių kalba. 
	    27.3. įgaliojimo ar kito dokumento (pvz., pareigybės aprašymas), suteikiančio teisę pasirašyti tiekėjo pasiūlymą, kai pasiūlymą elektroniniu parašu pasirašo ne juridinio asmens vadovas, o jo įgaliotas asmuo;
            27.4. jungtinės veiklos sutarties arba tinkamai patvirtintos jos kopijos (jei pasiūlymas teikiamas jungtinės veiklos pagrindu), ketinimo protokolai su subrangovais/subtiekėjais/subteikėjais (jei ketinama pasitelkti subrangovus/subtiekėjus/subteikėjus) ir, jei bus pasitelkiami ūkio subjektai, įrodymai, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį.
27.5. dokumentų, patvirtinančių, kad tiekėjui bus prieinami subtiekėjų, kurių pajėgumais jis ketina remtis, ištekliai (jeigu tiekėjas ketina remtis kitų ūkio subjektų pajėgumais);
27.6. kitos konkurso sąlygose prašomos informacijos ir (ar) dokumentų.
28. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
29. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
30. Pasiūlymas turi būti pateiktas iki CVP IS nurodyto pasiūlymų pateikimo termino pabaigos.
31. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
32. Pasiūlymuose nurodoma paslaugų kaina pateikiama eurais ir turi būti išreikšta bei apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šiose konkurso sąlygose nurodytą paslaugų apimtį, kainos sudėtines dalis, techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos tiekėjo išlaidos reikalingos tinkamam paslaugų atlikimui. 
33. Pasiūlyme visos kainos nurodomos eurais. Bendra pasiūlymo kaina nurodoma su PVM šimtųjų dalių tikslumu (apvalinama turi būti pagal matematines skaičių apvalinimo taisykles, „rodomi du skaičiais po kablelio“). Bendra pasiūlymo kaina turi būti įrašyta žodžiais.
34. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų nuo konkurso pasiūlymo pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
35. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
35.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti interneto svetainėje https://vpt.lrv.lt/lt/nuorodos/kiti-duomenys/pasiulymu-sifravimas/sifravimo-priemoniu-aprasas/.
35.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiosios organizacijos kontaktiniu asmeniu telefonu ir (arba) kitais būdais).
35.3. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

VI. PASIŪLYMŲ GALIOJIMO UŽTIKRINIMAS
36. Perkančioji organizacija nereikalauja pasiūlymo galiojimo užtikrinimo.
VII. KONKURSO SĄLYGŲ PAAIŠKINIMAS IR PATIKSLINIMAS
37. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus.
38. Perkančioji organizacija į gautą prašymą atsako ne vėliau kaip likus 3 dienoms iki pasiūlymų pateikimo termino pabaigos. Perkančioji organizacija atsakymą į tiekėjo paklausimą skelbia Centrinėje viešųjų pirkimu sistemoje (CVP IS), nenurodydama, iš ko gavo paklausimą. Paaiškinimai bus vykdomi lietuvių kalba. Tiekėjai turėtu būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami i tai, kad, pasibaigus pasiūlymų pateikimo terminui, pasiūlymo turinio keisti nebus galima.[image: ]
39. Nesibaigus pasiūlymų pateikimo terminui, Perkančioji organizacija savo iniciatyva gali paaiškinti (patikslinti) pirkimo dokumentus, tačiau tikslinant nekeičiama paskelbtos informacijos esmė. Tokie paaiškinimai (patikslinimai) skelbiami Centrinėje viešųjų pirkimų sistemoje ne vėliau kaip likus 1 dienai iki pasiūlymų pateikimo termino pabaigos.[image: ]
40. Perkančioji organizacija iki pasiūlymų pateikimo termino pabaigos gali perkelti pasiūlymų pateikimo terminą. Pranešimas apie pasiūlymo pateikimo termino nukėlimą skelbiamas Centrinėje viešųjų pirkimų sistemoje (CVP IS). Jeigu tikslinamos paskelbtos konkurso sąlygos ar nukeliamas pasiūlymo pateikimo terminas, tikslinamas ir paskelbtas skelbimas, kuris turi būti išspausdintas iki nurodyto pasiūlymų pateikimo termino pabaigos.
41. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
42. Bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas. Tuo atveju, kai skelbime apie pirkimą pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą.
43. Perkančioji organizacija neketina rengti susitikimų su tiekėjais dėl pirkimo dokumentų.

VIII. SUSIPAŽINIMAS SU GAUTAIS PASIŪLYMAIS
[bookmark: _Hlk499627272][bookmark: _Hlk499628335]	44. Su CVP IS priemonėmis teiktais tiekėjų pasiūlymais (toliau vadinamas elektroninių vokų atplėšimo procedūra) susipažinimas vyks elektroniniu būdu CVP IS skelbime numatytu metu.
	45. Tiekėjai nedalyvauja Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros.
	46. Perkančioji organizacija neteiks informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta [image: ]pasiūlymų eilė.
	47. Komisijos posėdžiuose stebėtojai nedalyvauja.
	48. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

IX. PASIŪLYMŲ NAGRINĖJIMAS

49. Pateiktus pasiūlymus nagrinėja ir vertina Komisija šia tvarka:
	49.1. nagrinėja, ar pasiūlymas atitinka pirkimo dokumentuose nustatytus reikalavimus;
	49.2 tikrina, ar pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;
50.  jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis;
51. Komisija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
52. Perkančioji organizacija pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos Eur be PVM. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis;
53. Iškilus klausimams dėl pasiūlymų turinio ir Komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, Komisija turi teisę prašyti tiekėjo, kad jis Komisijai parodytų atitinkamų dokumentų originalus.
54. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.


[bookmark: _Hlk159422053]X. PASIŪLYMŲ ATMETIMO PRIEŽASTYS
[bookmark: _Hlk157521643]          55. Pirkimo komisija atmeta pasiūlymą, jeigu:
          55.1. tiekėjas pasiūlymą ar jo dalį pateikė ne CVP IS priemonėmis;[image: ]
         55.2. pasiūlymą pateikęs tiekėjas neatitinka pirkimo sąlygų 18.1 punkto kvalifikacijos reikalavimų (jei taikoma) arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitiktį CVP IS priemonėmis;
 55.3. pasiūlymas neatitinka pirkimo dokumentuose nustatytų reikalavimų;[image: ]
55.4. tiekėjų, kurių pasiūlymai neatmesti dėl kitų priežasčių, buvo pasiūlytos per didelės ir Perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos vidiniuose dokumentuose prieš pradedant pirkimo procedūrą;
55.5. tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
55.6. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
55.7. tiekėjas apie nustatytų reikalavimų atitikimą yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
55.8. jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.;
[bookmark: _Hlk499717273] 55.9. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus ar jų nepateikė ir Perkančiosios organizacijos prašymu nepateikė, nepatikslino pateiktų netikslių ar neišsamių pirkimo dokumentuose nuodytų kartu su pasiūlymų teikiamų dokumentų (tiekėjo įgaliojimą asmeniui pasirašyti pasiūlymą, jungtinės veiklos sutartį, ketinimo protokolą (jei pasiūlymo formoje buvo išviešinti subrangovai/subtiekėjai/subteikėjai)).
56. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
57. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

XI. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO SĄLYGŲ
58. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka.
58.1. pasiūlymų vertinimo kriterijus – mažiausia kaina. 
59. Perkančioji organizacija kandidatams ir dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis, arba apie sprendimą leisti dalyvauti dinaminėje pirkimo sistemoje, pateikia šio straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo ar netaikyti dinaminės pirkimų sistemos.
60. Susipažinti su visa su pirkimais susijusia informacija gali tik Komisijos nariai, Komisijos posėdžiuose dalyvaujantys stebėtojai ir Perkančiosios organizacijos ar jo įgaliotojo subjekto pakviesti ekspertai, Viešųjų pirkimų tarnybos atstovai, Perkančiosios organizacijos vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, [image: ]taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su pirkimais susijusia informacija, kurią atskleisti leidžia šis įstatymas.
61. Perkančioji organizacija turi pareigą supažindinti suinteresuotus tiekėjus tik su laimėjusio tiekėjo pasiūlymu ar paraiška. Suinteresuoti dalyviai per 5 darbo dienas nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos gali prašyti perkančiosios organizacijos pateikti laimėjusį pasiūlymą.

XII SKYRIUS
PIRKIMO SUTARTIES SĄLYGOS

	62. Pirkimo sutartis sudaroma nedelsiant. Pirkimo sutartis sudaroma netaikant pirkimo sutarties atidėjimo termino. 
	63. Pirkimo sutarties projektas pateikiamas 3 priede. Pirkimo sutarties projekto sąlygos yra privalomos šio viešojo pirkimo dalyviams ir sudarant pirkimo sutartį su laimėtoju nebus keičiamos. 
	64. Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties ar preliminariosios sutarties, arba atsisako sudaryti pirkimo sutartį ar preliminariąją sutartį šiame įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta šio straipsnio 4 dalyje, laikoma, kad jis (jie) atsisakė sudaryti pirkimo sutartį ar preliminariąją sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos šio įstatymo 45 straipsnio 1 dalyje išdėstytos sąlygos.

XIII. PRETENZIJŲ IR SKUNDŲ NAGRINĖJIMO TVARKA
           65. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. 
           65.1. Pretenzija turi būti pateikta CVP IS susirašinėjimo priemonėmis. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui.
          65.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.
          65.3. Perkančioji organizacija, gavusi pretenziją, sudaro pirkimo sutartį ne anksčiau kaip po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 kalendorinių dienų.
           65.4. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
          66. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajai organizacijai prašymo ar ieškinio kopiją su gavimo teisme įrodymais CVP IS susirašinėjimo priemonėmis pateikti perkančiajai organizacijai prašymo ar ieškinio kopiją su priėmimo žyma ar kitais gavimo teisme įrodymais. 
XIV. PIRKIMO SUTARTIES SĄLYGOS
67. Perkančioji organizacija pirkimo sutartį siūlo sudaryti tam tiekėjui, kurio pasiūlymas pripažintas laimėjusiu. Sudaroma pirkimo sutartis turi atitikti laimėjusio tiekėjo pasiūlymą ir šias pirkimo sąlygas. 
68. Pirkimo sutarties projektas pateikiamas konkurso sąlygų 3 priede. Avansinis mokėjimas nemokamas.
XV. BAIGIAMOSIOS NUOSTATOS
69. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymo ir kitų teisės aktų nuostatomis.
70. Perkančiosios organizacijos atstovo, įgalioto palaikyti tiesioginį ryšį su tiekėjais, kontaktai:
            70.1. dėl klausimų, susijusių su pirkimo objektu – Užvenčio Šatrijos Raganos pagrindinės mokyklos direktoriaus pavaduotoja ūkio ir bendriesiems reikalams Virginija Tekorienė, el. p. virginija.tekoriene@uzvenciomokykla.lt, tel.: +370 675 89970.
            70.2. dėl klausimų, susijusių su pirkimo procedūromis – Viešųjų pirkimų skyriaus vyriausioji specialistė Sigita Maziliauskienė, Vytauto Didžiojo g. 58, LT-86143 Kelmė, 109 kab., tel. 0 (427) 69 154, el. p. sigita.maziliauskiene@kelme.lt.



Priedai:
1. Pasiūlymas – 1 priedas;
2. Techninė specifikacija – 2 priedas;
3. Sutarties projektas – 3 priedas;

















Konkurso sąlygų 1 priedas

Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)


Kelmės rajono savivaldybės administracijos centrinei perkančiajai organizacijai


PASIŪLYMAS
DĖL GRANULINIO VANDENS ŠILDYMO KATILO SU MONTAVIMU PIRKIMO

1 lentelė
	Dalyvio pavadinimas ir kodas
(jei pasiūlymą pateikia tiekėjų grupė, nurodyti visų tiekėjų grupės partnerių pavadinimai ir kodai)
	

	Dalyvio adresas
(jei pasiūlymą pateikia tiekėjų grupė, nurodyti visų tiekėjų grupės partnerių adresus)
	

	Dalyvio įgalioto asmens pasirašyti pasiūlymą vardas ir pavardė
	

	Dalyvio įgalioto asmens bendrauti pateikto pasiūlymo klausimais
	

	Dalyvio telefono numeris
	

	Dalyvio el. pašto adresas
	



Pažymime, kad sutinkame su visomis pirkimo dokumentų sąlygomis.
Siūlome šią prekių ir montavimo darbų kainą:

2 lentelė
	Eil.
Nr.
	Pavadinimas
	PVM tarifas 
proc.
	PVM 
suma
	Kaina Eur be PVM

	1
	2
	3
	4
	5 

	1.
	Granulinis vandens šildymo katilas (Įrašyti gamintoją ir modelį)
	
	
	

	2.
	Montavimo darbai
	
	
	

	Iš viso kaina Eur be PVM:
	

	Iš viso PVM:
	

	Iš viso kaina Eur su PVM:
	




Pasiūlymo kaina su PVM ___________________________________
                                                                        (pasiūlymo kainą nurodyti skaičiais ir žodžiais)

         Į šią sumą įeina visos išlaidos ir visi mokesčiai, taip pat ir PVM, kuris sudaro _______ Eur.

Pridėtinės vertės mokestis skaičiuojamas ir apmokamas vadovaujantis Lietuvos Respublikoje galiojančiais teisės aktais.
Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemokamas:

___________________________________________________________________________.


Siūlomos prekės visiškai atitinka pirkimo dokumentuose nurodytus reikalavimus ir jos savybės tokios:

3 lentelė
	Eil. Nr.
	
Techniniai reikalavimai
	Siūlomos prekės savybių reikšmės
(būtina įrašyti siūlomas konkrečias reikšmes, nepaliekant žodžių „ne mažiau“ ir pan.)
	Aiškiai nurodyti, kuriuose įrodančiuose dokumentuose (ir kuriose konkrečiose vietose – puslapyje, pastraipoje, punkte ir t. t.) galima rasti šias charakteristikas)

	1.
	Reikalavimai katilui ir degikliui (Atitiktis tikrinama pasiūlymo vertinimo metu):

	1.1
	Vandens šildymo katilas ir degiklis
	/Įrašyti pavadinimus/  
	

	1.2
	Katilo nominali šiluminė galia ne mažiau 80 kW
	/Nurodyti/  
	

	1.3
	Galios diapazonas 50–80 kW
	/Nurodyti/  
	

	1.4
	Darbinis (manometrinis) slėgis ne mažiau kaip 3 bar
	/Nurodyti/  
	

	1.5
	Vandens temperatūra už katilo ne mažiau kaip 85 °C
	/Nurodyti/  
	

	1.6
	Naudingo veiksmo koeficientas (katilui dirbant maksimaliu galingumu) ne mažiau kaip 93,0 
	/Nurodyti/  
	

	1.7
	Automatinis traukos katilo kūrykloje palaikymas 
	Taip / Ne
	

	1.8
	Kaitrinių paviršių automatinė valymo sistema – mechaninė  arba pneumatinė
	/Nurodyti/  
	

	1.9
	Automatinė pelenų šalinimo iš pakuros sistema – pelenai automatiniu režimu pašalinami į 
pelenų surinkimo konteinerį
	Taip / Ne
	

	1.10
	Automatinis degiklio užkūrimas
	Taip / Ne
	

	1.11
	Automatinė degiklio valymo sistema
	Taip / Ne
	

	1.12
	Degiklio našumo reguliavimo diapazonas 30÷100 %
	Nurodyti

	

	1.13
	Automatinis našumo reguliavimas – Moduliacinis (kuro padavimo didinimas ar mažinimas proporcingai šiluminiam apkrovimui) arba daugiapakopis (ne mažiau 5 pakopų) katilo našumo reguliavimas, priklausomai nuo užsiduotos vandens temperatūros už katilo.
	Taip / Ne
	

	1.14
	Pelenų konteinerio (konteinerių) talpa (katilams dirbant nominaliu apkrovimu) susidariusių pelenų sandėliavimui ne mažiau 50 l
	Nurodyti

	

	2
	
Kiti reikalavimai katilui ir degikliui (Atitiktis bus tikrinama sutarties vykdymo metu (prekės perdavimo metu))

	2.1
	Granulinio vandens šildymo katilui su degikliais taikomas garantinis terminas – ne mažiau 5 metai
	Nurodyti

	

	2.2
	Tiekėjas privalo užtikrinti katilo ir jo priklausinių garantinį aptarnavimą – ne mažiau 5 metai
	Nurodyti

	

	2.3
	Naujas granulinis vandens šildymo katilas privalo atitikti  Lietuvos Respublikos energetikos ministro 2016 m. rugsėjo 19 d. įsakymu Nr. 1-249 (Lietuvos Respublikos energetikos ministro 2020 m. liepos 17 d. įsakymo Nr. 1-208 redakcija) patvirtintas Katilinių įrenginių įrengimo taisykles.
	Taip/ /Ne

	

	2.4
	Papildoma katilo komplektacija, pagal gamyklos gamintojo reikalavimus: katilo recirkuliacinis siurblys, temperatūros jutikliai, apsauginiai vožtuvai.  
	Taip/ /Ne

	

	2.5
	Valymo periodiškumas rankiniu būdu nutraukus degiklio darbą – Ne daugiau kaip 1 kartą per savaitę
	 Taip / Ne

	

	2.6
	Prekės pristatymo ir sumontavimo terminas ne ilgiau kaip per 2 mėn.
	Nurodyti
	

	2.7
	Vykdomas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą Aplinkos apsaugos kriterijų taikymo, vykdant žaliuosius pirkimus tvarkos aprašo 4.4.4.4 p. p. prekė yra tvirta, ilgaamžė, funkcionali, ji (ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos. (Su prekėmis pateikiama laisvos formos gamintojo ar tiekėjo deklaracija).
	 /Taip / Ne

	

	2.8
	Katilas turi atitikti LST EN 303-5:2021 reikalavimus.
Emisijos ir ekonomiškumo klasė 5 (visame našumo diapazone) (Kartu su prekėmis turi būti pateikiamas nepriklausomos laboratorijos bandymų protokolas)
	Taip / Ne

	

	2.9
	Degiklio techninio aptarnavimo reikalavimai – Degiklis turi būti instaliuotas taip, kad periodinius išvalymo darbus būtų galima atlikti trumpalaikiai nutraukiant katilo darbą jo nedemontuojant.
	Taip / Ne
	

	2.10
	Turi būti galimybė katilo darbo būsenos nustatymui nuskaityti signalus iš katilo ir granulių degiklio valdiklių – Diskretiniai signalai (reliniai) dirba/nedirba/avarija  (išsijungus, paveikus technologinei apsaugai)
	Taip / Ne
	



	Teikdami šį pasiūlymą, mes patvirtiname, kad į mūsų siūlomą kainą įskaičiuotos visos prekių tiekimo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi Perkančiosios organizacijos reikalavimų, privalėjome įskaičiuoti į pasiūlymo kainą.
	Informacija apie ūkio subjektus, kurių pajėgumais tiekėjas remiasi, kad atitiktų perkančiosios organizacijos keliamus kvalifikacijos reikalavimus (jeigu tokie reikalavimai keliami) (nurodomi ir kvazisubtiekėjai (specialistai) – fiziniai asmenys, kuriuos ketinama įdarbinti pirkimo laimėjimo atveju)
(pildoma, jei tiekėjas pasitelkia kitų ūkio subjektų pajėgumais pagal VPĮ 49 str.)
4 lentelė
	Eil. Nr.
	Ūkio subjekto pavadinimas, juridinio asmens kodas, adresas
	Įrašyti abi reikalaujamas reikšmes:
1. Sutarties objekto dalies, perduodamos vykdyti ūkio subjektui, aprašymas
2. Ūkio subjektui perduodama pirkimo sutarties dalis % ar Eur pirkimo sutarties kainoje

	1.
	
	

	2.
	
	



5 lentelė. Informacija apie žinomus subtiekėjus, kurių pajėgumais (kad atitiktų perkančiosios organizacijos keliamus kvalifikacijos reikalavimus) tiekėjas nesiremia, ir jiems perduodama vykdyti pirkimo sutarties dalis 
(pildoma, jei tiekėjas pasitelkia subtiekėjus, kurių pajėgumais (kvalifikacija) tiekėjas nesiremia)
	Eil. Nr.
	Subtiekėjo pavadinimas, juridinio asmens kodas, adresas
	Įrašyti abi reikalaujamas reikšmes:
1. Pirkimo sutarties objekto dalies, perduodamos vykdyti subtiekėjui, aprašymas
2. Subtiekėjui perduodama pirkimo sutarties dalis % ar Eur pirkimo sutarties kainoje

	1.
	
	

	2.
	
	


         
Taip pat mes patvirtiname, kad visa Pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam Sutarties įvykdymui. 
Teikdami šį pasiūlymą patvirtiname, kad neturime VPĮ  (VPĮ) 46 str. 21  dalyje nustatyto privalomojo taikyti pašalinimo pagrindo (Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose).

Kartu su pasiūlymu pateikiami šie dokumentai (KARTU SU PASIŪLYMU TURI BŪTI TEIKIAMI DOKUMENTAI, PAGRINDŽIANTYS ATITIKTĮ TECHNINĖS SPECIFIKACIJOS 1 LENTELĖS 1 P. REIKALAVIMAMS):
6 lentelė
	Eil.Nr.
	Pateiktų dokumentų pavadinimas
	Dokumento puslapių skaičius

	1.
	
	

	
	
	

	
Pasiūlymas galioja iki termino, nustatyto pirkimo dokumentuose.
Ši pasiūlyme nurodyta informacija yra konfidenciali/ perkančioji organizacija šios informacijos negali atskleisti tretiesiems asmenims*:
7 lentelė
	Eil.Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	





*Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Siekiant, kad Perkančioji organizacija galėtų užtikrinti tiekėjo informacijos konfidencialumą, pasiūlyme esanti konfidenciali informacija turi būti su žyma „konfidencialu“. Tiekėjai turi atidžiai ir pagrįstai nurodyti konfidencialią informaciją, kadangi laimėtojo pasiūlymas ir sudaryta sutartis bus viešinama.



	
	
	
	
	
	

	(Tiekėjo arba jo įgalioto asmens pareigų pavadinimas*)
	
	(Parašas)
	
	(Vardas ir pavardė)
	












































  
	
Konkurso sąlygų 2 priedas                       

TECHNINĖ SPECIFIKACIJA
Pateikiamas atskiru dokumentu (CVP IS)



Konkurso sąlygų 3 priedas

SUTARTIES PROJEKTAS 
Pateikiamas atskiru dokumentu (CVP IS)

